钦定古今图书集成/明伦汇编/官常典/第731卷 > 杨达夫
## 钦定古今图书集成/明伦汇编/官常典/第731卷 > 杨达夫

按《金史忠义传》：“达夫，字晋卿，耀州三原人。泰和三年
进士。有才干，所至可纪。召补省掾，草奏章。坐字误，降
平凉府判官。尝主鄠县簿，事一从简，吏民乐之。达夫
亦爱其山水之胜，因家焉。日以诗酒自娱，了无宦情。
会有诏徙民东入关，达夫与众行及韶，避兵于州北
之横岭，为游骑所执，将褫衣害之。达夫挺然直立马”
首，略无所惧，稍侵辱之，即大言曰：“我金国臣子，既为
汝所执，不过一死，忍裸袒以黩天日邪！”遂见杀。两山
潜伏之民，窃观之者，皆相告曰：“若此好官，异日祠之，
当作我横岭之神。”